ΚΑΝΟΝΙΣΜΟΣ ( ΕΟΚ ) αριθ . 3998/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 που τροποποιεί τον κανονισμό ( ΕΟΚ ) αριθ . 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα XXII της πράξης προσχώρησης σε ό,τι αφορά τα ενδεικτικά όρια για το έτος 1989

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251 παράγραφοι 1 και 2,

τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), και ιδίως το άρθρο 7 παράγραφος 1,

τον κανονισμό ( ΕΟΚ ) αριθ . 3792/85 του Συμβουλίου της 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88, και ιδίως το άρθρο 5 παράγραφος 1,

Εκτιμώντας :

ότι ο κανονισμός ( ΕΟΚ ) αριθ . 574/86 της Επιτροπής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88, καθόρισε τους γενικούς τρόπους εφαρμογής του συμπληρωματικού μηχανισμού στις συναλλαγές - ότι ο κανονισμός ( ΕΟΚ ) αριθ . 643/86 της Επιτροπής της 28ης Φεβρουαρίου 1986 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία που αναφέρονται στο παράρτημα XXII της πράξης προσχώρησης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3620/88 ( 6 ), καθόρισε κυρίως τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για ορισμένα προϊόντα της ανθοκομίας που υπάγονται στις κλάσεις 06.02, 06.03 και 06.04 του κοινού δασμολογίου για την περίοδο από την 1η Μαρτίου έως τις 31 Δεκεμβρίου 1986 - ότι τα ανώτατα ενδεικτικά όρια, σύμφωνα με το άρθρο 251 παράγραφος 2 της πράξης προσχώρησης, πρέπει να περιέχουν μια ορισμένη προοδευτικότητα σε σχέση με τα παραδοσιακά ρεύματα συναλλαγών, ώστε να εξασφαλίσουν ένα εναρμονισμένο και σταδιακό άνοιγμα της αγοράς - ότι για το σκοπό αυτό θα πρέπει για το έτος 1989 να αυξηθούν τα ανώτατα ενδεικτικά όρια για τα διακοσμητικά φυτά, τα τριαντάφυλλα, τα γαρίφαλα, τον Asparagus Plumosus (σπαράγγια ), τις τριανταφυλλιές - ότι, λαμβάνοντας υπόψη την πείρα που αποκτήθηκε κατά την διάρκεια των τριών ετών εφαρμογής του καθεστώτος αυτού, θα πρέπει, προκειμένου να εξασφαλιστεί η σταθερότητα της πορτογαλικής αγοράς, να προβλεφθεί μια εποχιακή κατανομή των ανωτάτων ορίων για ορισμένα από τα προϊόντα αυτά και να προβλεφθεί η προσαρμογή τους στις εποχιακές διακυμάνσεις της πορτογαλικής παραγωγής - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζωντανών Φυτών και Προϊόντων της Ανθοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 643/86 τροποποιείται ως εξής :

1 . Στο άρθρο 1 το κείμενο της παραγράφου 1 αντικαθίσταται από το ακόλουθο κείμενο :

"1 . Τα ανώτατα ενδεικτικά όρια που προβλέπονται στο άρθρο 251 παράγραφος 1 της πράξης προσχώρησης καθορίζονται στο παράρτημα για την περίοδο από 1ης Ιανουαρίου έως 31 Δεκεμβρίου 1989 ." 2 . Το παράρτημα αντικαθίσταται από το παράρτημα του παρόντος κανονισμού .

Άρθρο 2 Ο παρών κανονισμός αρχίζει να ισχύει την 1η Ιανουαρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Δεκεμβρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 55 της 1 . 3 . 1986, σ . 106 .

( 2 ) ΕΕ αριθ. L 293 της 27 . 10 . 1988, σ . 7 .

( 3 ) ΕΕ αριθ . L 367 της 31 . 12. 1985, σ . 7 .

( 4 ) ΕΕ αριθ . L 57 της 1 . 3 . 1986, σ . 1 .

( 5 ) ΕΕ αριθ . L 60 της 1 . 3 . 1986, σ . 39 .

( 6 ) ΕΕ αριθ . L 315 της 22. 11 . 1988, σ . 27 .

ΠΑΡΑΡΤΗΜΑ "ΠΑΡΑΡΤΗΜΑ Ανώτατα ενδεικτικά όρια που προβλέπονται στο άρθρο 251 παράγραφος 1 τρίτο εδάφιο της πράξης προσχώρησης που ισχύουν από 1ης Ιανουαρίου έως 31 Δεκεμβρίου 1989 Κωδικός ΣΟ Περιγραφή εμπορευμάτων Ανώτατο ενδεικτικό όριο σε τεμάχια σε τόνους Άλλα φυτά και ζωντανές ρίζες, στα οποία περιλαμβάνονται και τα μοσχεύματα και τα μπόλια : ex Δ . Άλλα : 0602 40 90 - Τριανταφυλλιές 363 822 0602 99 91 - Καλλωπιστικά φυτά και 0602 99 99 Ολικό ανώτατο όριο 647,76 εκ του οποίου : Από 1ης Ιανουαρίου έως 30 Ιουνίου 300,00 Από 1ης Ιουνίου έως 31 Δεκεμβρίου 347,76 Άνθη και μπουμπούκια ανθέων, κομμένα για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα : Α . Νωπά : 0603 10 11 και 0603 10 51 Ολικό ανώτατο όριο - Τριαντάφυλλα 508 032 0603 10 13 και 0603 10 53 - Γαρίφαλα 5 272 200 εκ του οποίου : ex Ι . Από 1ης Ιουνίου έως 31 Οκτωβρίου 0603 10 11 - Τριαντάφυλλα 168 000 0603 10 13 - Γαρίφαλα 1 756 800 Φυλλώματα, φύλλα, κλαδιά και άλλα μέρη φυτών, πρασινάδες, βρύα και λειχήνες, για ανθοδέσμες ή διακοσμήσεις, νωπά, αποξεραμένα, λευκασμένα, βαμμένα, διαβρεγμένα ή αλλιώς παρασκευασμένα, με εξαίρεση τα άνθη και μπουμπούκια της κλάσης 06.03 : ex Β . Άλλα : ex 0604 91 90 - Σπαράγγι ( Asparagus Plumosus ) 1,6"